cyanic-selkie/wikianc huggingface dataset:
நாராயணன்ஹிட்டி அரண்மனை
நாராயணன்ஹிட்டி அரண்மனை (Narayanhiti Palace or Narayanhiti Durbar) (நேபாளி: नारायणहिटी दरवार), காத்மாண்டில் உள்ள நேபாள மன்னர்களின் வாழிடமாகும். தற்போதைய நாராயணன்ஹிட்டி அரண்மனை, மன்னர் மகேந்திரன் 1963ல் புதிதாக நிறுவினார்.
பெயர்க் காரணம்
நாராயணன் என்பதற்கு திருமாலையும், நேவாரி மொழியில் ஹிட்டி என்பதற்கு நீர்த் தாரையையும் குறிக்கும். இந்நீர்த் தாரை, கோயிலின் கிழக்கு நுழைவு வாயிலில் உள்ளது.
முதல் அரண்மனை
நேபாள இராச்சியத்தின் ஷா வம்சக் காலத்திற்கு முன்னர், நாராயணன்ஹிட்டி அரண்மனை அமைந்த பகுதியை, தற்கால இந்தியாவின் உத்தரகாண்ட் மாநிலத்தின் குமாவுன் மற்றும் கார்வால் நாட்டின் படைத்தலைவரின் இளையமகன் சிவராம் சிங் பஸ்யந்த் என்பவர் நாராயணன்ஹிட்டி அரண்மனையை நிறுவினார். பின்னர் நேபாள இராச்சியத்தின் ஆறாவது தலைமை அமைச்சரான பதே ஜங் ஷா, காட்மாண்டுப் போரில் நாராயணன்ஹிட்டி அரண்மனையை, மல்லர் வம்ச மன்னர் ஜெயப்பிரகாஷ் மல்லாவிடமிருந்து கைப்பற்றினார். 19 செப்டம்பர் 1846ல் தலைமை அமைச்சர் பதே ஜங் ஷா நாடு கடத்தப்பட்ட பின்னர், புதிய தலைமை அமைச்சர் ஜங் பகதூர் ராணாவின் தம்பி ரணதீப் சிங் குன்வர், நாராயணன்ஹிட்டி அரண்மனையின் பழுதுகளை நீக்கி தனது குடியிருப்பாகக் கொண்டார்.
நேபாள மன்னர்களின் அரண்மனையாக
நேபாள தலைமை அமைச்சர் ரண தீப் சிங் குன்வரின் மறைவிற்குப் பிறகு, பட்டத்திற்கு வந்த தலைமை அமைச்சர் வீர சூம்செர் ஜங் பகதூர் ராணா என்பவர் 22 நவம்பர் 1885ல் நாராயணன்ஹிட்டி அரண்மனையை தனது மாளிகையாகக் கொண்டார். 1886ல் வீர சூம்செர் ஜங் பகதூர் ராணா, நாராயணன்ஹிட்டி அரண்மனையை இடித்து விட்டு, நேபாள கட்டிடக் கலைஞர் ஜோக்வீர் ஸ்தபதியில் தலைமையில், புதிய நாராயணன்ஹிட்டி அரண்மனையைக் கட்டினார். புதிய அரண்மனை நேபாள மன்னர் பிரிதிவி வீர விக்கிரம ஷாவின் குடியிருப்பானது.
நிலநடுக்கம், 1934
1934ல் நேபாள நிலநடுக்கத்தில் நாராயணன்ஹிட்டி அரண்மனையின் சில பகுதிகள் சேதமடைந்தததுடன், மன்னர் திரிபுவனின் இரண்டு இளவரசிகளும் மாண்டனர். நிலநடுக்கத்தில் சேதமுற்ற அரண்மனையைக் கட்டிடப் பொறியாளர் சூரிய ஜங் தாபா சீர் செய்து, அரண்மனைக்கு முன் முகப்பு மண்டபமும், மாடிகளுக்குச் செல்ல அகலமான மாடிப்படிகளும் கட்டினார்.
உட்புற வடிவமைப்பு
இந்த அரண்மனையின் தரைத் தளம் 3,794 சதுர மீட்டர் (40,838 சதுர அடி) பரப்பளவுடன் கூடியது. விருந்தினர் மாளிகை, அரசவை மற்றும் அந்தப்புரம் என மூன்று பகுதிகளைக் கொண்டது. இவ்வரண்மனையில் 52 அறைகள் கொண்டது. நேபாளத்தின் மாவட்டங்களின் பெயர்களை, 52 அறைகளுக்கு சூட்டப்பட்டுள்ளது. அரண்மனையின் உட்புறங்களில் விக்டோரியன் அழகுக் கலையில், ஓவியங்களால் மெருகேற்றப்பட்டுள்ளது.
உரிமையாளர்
1972ல் நாராயணன்ஹிட்டி அரண்மனையை மன்னர் மகேந்திரா, 7 கோடி நேபாள ரூபாய்க்கு நேபாள அரசிடம் விற்றுவிட்டார். இவ்வரண்மனை தனது தந்தை வழி பாட்டனார் பிரிதிவி வீர விக்கிரம ஷா, ராணி திவ்யேஷ்வரியை மணந்த வகையில் கிடைத்த சீர் வரிசை என்பதால், இவ்வரண்மனை தனது தனிப்பட்ட சொத்து என உரிமை கோரினார்.
அரண்மனையின் தற்போதைய நிலை
2006ல் நேபாளத்தில் நடைபெற்ற தொடர் ஜனநாயக புரட்சியின் காரணமாக, மன்னர் ஞானேந்திரா பதவி பறிக்கப்பட்டதுடன், நேபாளத்தின் புதிய நாடாளுமன்றம், ஞானேந்திராவை நாராயணன்ஹிட்டி அரண்மனையிலிருந்து 15 நாட்களுக்குள் வெளியேற கட்டளையிட்டது. தற்போது நாராயணன்ஹிட்டி அரண்மனை பொது அருங்காட்சியகமாக மாற்றப்பட்டுள்ளது. இவ்வருங்காட்சியகத்தில் நேபாள அரண்மனைவாசிகளின் நகைகள் மற்றும் அரிய பொருட்கள் காட்சிக்கு வைக்கப்பட்டுள்ளன.
மேற்கோள்கள்
பகுப்பு:நேபாள அரண்மனைகள்
புத்தாண்டு விழா
கிரிகோரியன் நாட்காட்டியில், புத்தாண்டு மாலை (பல நாடுகளில் பழைய ஆண்டு நாள் அல்லது செயிண்ட் சில்வெஸ்டர் தினம் என்றும் அழைக்கப்படுகிறது), ஆண்டின் கடைசி நாள் டிசம்பர் 31  அன்று அனுசரிக்கப்படுகிறது  பல நாடுகளில், புத்தாண்டு கொண்டாட்டம் மாலை விருந்துகளில் கொண்டாடப்படுகிறது, அங்கு பலர் நடனமாடியும், விருந்துண்டும்,  பானங்களைக் குடித்தும், பட்டாசு வெடித்தும் கொண்டாடுகிறார்கள். சில கிறிஸ்தவர்கள் கண்காணிப்பு சேவையில் கலந்து கொள்கிறார்கள். கொண்டாட்டங்கள் பொதுவாக நள்ளிரவில் தொடங்கி புத்தாண்டு தினமான ஜனவரி 1 வரை செல்கின்றன.
பகுப்பு:விடுமுறை நாட்கள் பகுப்பு:புத்தாண்டுகள் பகுப்பு:திசம்பர் சிறப்பு நாட்கள்
இரண்டாம் ராமேசஸ்
இவர் பண்டைய அண்மை கிழக்கு பிரதேசத்தில் உள்ள மெசொப்பொத்தேமியாவின் இட்டைட்டு பேரரசு மற்றும் தெற்கு எகிப்திற்கு கீழ் உள்ள நூபியா பகுதிகள், மற்றும் லிபியா பகுதிகளை வென்றவர்.
இவர் எகிப்தை ஆண்ட முதல் வம்ச மன்னர்கள் முதல் 18-ஆம் வம்ச பார்வோன்களின் பெயர்கள் வரை, பாபிரஸ் எனும் காகிதத்திலும், அபிதோஸ் கோயில் சுவரின் கற்பலகையில் குறுங்கல்வெட்டுகளாக பொறித்து வைத்தார். அவைகளை துரின் மன்னர்கள் பட்டியல் மற்றும் அபிதோஸ் மன்னர்கள் பட்டியல் என்பர்.
நிறுவிய கட்டிடங்கள்
பார்வோன் இரண்டாம் ராமேசஸ் பண்டைய அபிதோஸ்,  கர்னாக், அல்-உக்சுர்,  பை-ராமேசஸ் போன்ற நகரங்களில் அபு சிம்பெல் கோயில்கள், இரண்டாம் ராமேசஸ் சிலை, ராமேசியம் வளாகங்களை அமைத்தார்.
இரண்டாம் ராமேசசின் ஆட்சிக்காலத்தில் எழுப்பப்பட்ட மற்றும் செம்மைபடுத்தப்பட்ட கட்டிடத் தொகுதிகள் பின் வருமாறு;
பார்வோன்களின் அணிவகுப்பு
3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் இரண்டாம் ராமேசஸ் மம்மியும் எடுத்துச் செல்லப்பட்டது.
வெளி இணைப்புகள்
பகுப்பு:எகிப்திய மன்னர்கள் பகுப்பு:கிமு 1213 இறப்புகள் பகுப்பு:கிமு 1303 பிறப்புகள் பகுப்பு:இரண்டாம் ராமேசஸ் பகுப்பு: எகிப்தின் பத்தொன்பதாம் வம்சம் பகுப்பு:பண்டைய எகிப்து
டைபீனைல்வளையபுரோப்பீனோன்
டைபீனைல்வளையபுரோப்பீனோன் (Diphenylcyclopropenone) என்பது திட்டுத் திட்டான தலை வழுக்கைக்கும், முழுமையான தலைவழுக்கை மற்றும் முகத்தில் முடி இழப்புக்கும் குறிப்பிட்ட இடத்தில் மட்டும் மேற்பூச்சாக நிர்வகிக்கப்படும் ஒரு பரிசோதனை மருந்தாகும். இதை டைபீனைல்சைக்ளோபுரோப்பீனோன், டைபீன்சைபுரோன் என்ற பெயர்களாலும் அழைப்பர். இதனுடைய மூலக்கூற்று வாய்ப்பாடு C15H10O ஆகும்.
டைபீனைல்வளையபுரோப்பீனோனைப் பயன்படுத்தி வழங்கப்படும் மேற்பூச்சு நோயெதிர்ப்பு சிகிச்சையானது அடங்கா மருக்களை மறுசீரமைக்கவும் ஒரு சிறந்த சிகிச்சை முறையாக இருக்கிறது. இதை அமெரிக்க உணவு மற்றும் மருந்து நிர்வாகமோ அல்லது  ஐரோப்பிய மருந்துகள் நிறுவனமோ அங்கீகரிக்கவில்லை.
ஆய்வுகள்
திட்டுத் திட்டாக தலையில் வழுக்கை கொண்ட 41 நோயாளிகளுக்கு சிகிச்சை அளிக்கப்பட்டு ஆய்வு மேற்கொள்ளப்பட்ட்து. 6 மாதங்களின் முடிவில் 40% வழுக்கையில் குறிப்பிடத்தக்க முடி வளர்ச்சியைக் காணமுடிந்தது. 12 மாத பின்தொடர்தல் காலத்திற்குப் பிறகு இவற்றில் மூன்றில் இரண்டு பங்கு இவ்வளர்ச்சி நீடித்தது.
மருக்கள் சிகிச்சைக்காக 2002 ஆம் ஆண்டு மேற்கொள்ளப்பட்ட ஆய்வு ஒன்றில் 135 நோயாளிகளில் 87.7% நோயாளிகள் மருக்கள் முழுவதுமாக அகற்றப்பட்டன என பதில் அளித்தார்கள். பாதகமான விளைவுகள் ஏற்பட்டதாக புகார் அளித்தவர்களில் மரு இருந்த இடத்தில் அரிப்பு இருந்ததாக 15.6% நோயாளிகளும், கொப்புளங்கள் தோன்றியதாக 7.1% நோயாளிகளும் மற்றும் தோலழற்சி எதிர்வினைகள் (சொறி சிரங்கு) தொடர்பான அரிப்பு இருந்த்தாக 14.2% நோயாளிகளும் பதிலளித்ததாக ஆய்வு முடிவுகள் தெரிவித்தன. பெரும்பாலான நோயாளிகள் சிகிச்சையை நன்றாக பொறுத்துக்கொண்டனர். ஒரு நோயாளிக்கு மட்டும் சிறு தொற்று உருவாகியது. 6 மாத காலப்பகுதியில் நோயாளிகளுக்கு சராசரியாக 5 முறை சிகிச்சைகள் இருந்தன. .
வேதிப் பண்புகள்
கார்போனைல் குழுவின் வலுவான துருவமுனைவாக்கம் டைபீனைல்சைக்ளோபுரோப்பீனோனின் வேதியியல் பண்புகளில் ஆதிக்கம் செலுத்துகிறது. இது வளையபுரோப்பீன் வளையத்தில் அரோமாட்டிக் நிலைத்தன்மையின் மீது ஓரளவு நேர்குறி மின்சுமையையும், ஆக்சிசனின் மீது ஒரு பகுதி எதிர்குறி மின்சுமையையும் அளிக்கிறது. மேலும், பீனைல் குழுக்கள் ஒத்ததிர்வு மூலம் வளையத்தில் பகுதி நேர்குறி மின்சுமையை உறுதிப்படுத்துகின்றன. ஆக்சாலில் குளோரைடுடன் டைபீனைல்சைக்ளோபுரோப்பீனோன் வினையில் ஈடுபட்டு 1,1-டைகுளோரோ-2,3-டைபீனைல்சைக்ளோபுரோப்பீன் சேர்மத்தைக் கொடுக்கிறது. இது கார்பாக்சிலிக் அமிலங்களை செயலூக்கம் செய்யும் ஒரு வினையாக்கியாகும்:
மேற்கோள்கள்
பகுப்பு:பீனைல் சேர்மங்கள் பகுப்பு:கீட்டோன்கள் பகுப்பு:வளைய புரோப்பீன்கள்
குவாடிக்சு பெருங்கோவில்
குவாடிக்சு பெருங்கோவில் (ஆங்கிலம்: Cathedral of Guadix; எசுப்பானியம்: Catedral de la Encarnación de Guadix) என்பது எசுப்பானியாவின் கிரானடா மாகாணத்தின் குவாடிக்சு எனும் இடத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். தன் கட்டுமானப்பணிகள் 16 ஆம் நூற்றாண்டில் ஆரம்பமாகி 18 ஆம் நூற்றாண்டின் நடுப்பகுதியில் நிறைவுற்றன. இது பரோக் வடிவில் அமைந்துள்ளது.
வரலாறு
குவாடிக்சு பெருங்கோவிலானது எசுப்பானியாவின் பண்டைய ஆசனப் பெருங்கோவில்களில் ஒன்றாகக் கருதப்படுகிறது.
வெளி இணைப்புக்கள்
பகுப்பு:எசுப்பானியப் பேராலயங்கள்
செந்துறை
செந்துறை (ஆங்கிலம்: Sendurai) இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள செந்துறை வட்டம் மற்றும் செந்துறை ஊராட்சி ஒன்றியத்தின் தலைமையிடம் மற்றும் கிராம ஊராட்சி ஆகும். இது அரியலூருக்கு வடகிழக்கே 20 கிலோ மீட்டர் தொலைவில் உள்ளது.
மேற்கோள்கள்
பகுப்பு:அரியலூர் மாவட்ட ஊராட்சிகள்
பாரதம் பாடிய பெருந்தேவனார்
பாரதம் பாடிய பெருந்தேவனார் சங்ககாலப் புலவர் அல்லர்.வியாச பாரதத்தை வெண்பாவும் அகவலும் உரைநடையும் விரவிவரப் பாடி வெளியிட்டமையால் பாரதம் பாடிய பெருந்தேவனார் என்று அழைக்கப்பெற்றார். இவர் பிறந்தது தொண்டை நாடு எனத் தொண்டை மண்டலம் குறிப்பிடுகின்றது. சங்கநூல்கள் தொகுக்கப்பட்ட காலத்தவர். எட்டுத்தொகை நூல்களைத் தொகுத்தவர். இவரது கடவுள் வாழ்த்துப் பாடல்களை நூலுக்குத் தொடக்கப் பாடலாக இணைத்துள்ளார்.
இவரது பாடல்கள் அகநானூறு, ஐங்குறுநூறு, குறுந்தொகை, நற்றிணை, புறநானூறு ஆகிய ஐந்து நூல்களுக்குக் கடவுள் வாழ்த்துப் பாடல்களாக அமைந்துள்ளன.
இவரால் பாடப்பட்ட பாரத வெண்பாக்கள் 818 தொகுக்கப்பட்டு நூலாக வெளிவந்துள்ளது.
அடிக்குறிப்பு
பகுப்பு:தமிழ்ப் புலவர்கள்
இளமை வளையம்
கண் விழி வெண்படலத்தில் கொழுப்புப் பொருள் உட்பரவுதல் இளமை வளையம் எனப்படும்.
இளமை வளையம் உருவாதல்
கண் விழி வெண்படலத்தில் கொழுப்புப் பொருள் உட்பரவுதலின் போது ஏறத்தாழ ஒரு மில்லி மீட்டர் அகலமுள்ள சாம்பல் வண்ணப் பிறை வடிவ வளைவுகளில் ஒன்று மேலும் மற்றொன்று கீமுமாகத் தோன்றிப் பக்கவாட்டில் இணைந்து கண் விழி வெண்படலத்திலிருந்து சற்றுத் தொலைவில் ஒரு வளையத்தை ஏற்படுத்தும். இவ்வளையத்திற்கும் கண் விழி வெண்படலத்திற்கும் இடையே நோயற்ற வெண்படலப் பகுதி இருக்கும்.
மேற்கோள்கள்
பகுப்பு:கண்
சூரக்குண்டு ஊராட்சி
சூரக்குண்டு ஊராட்சி (Soorakkundu Gram Panchayat), தமிழ்நாட்டின் மதுரை மாவட்டத்தில் உள்ள மேலூர் ஊராட்சி ஒன்றியத்தில் அமைந்துள்ளது. இந்த ஊராட்சி, மேலூர் சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2813 ஆகும். இவர்களில் பெண்கள் 1333 பேரும் ஆண்கள் 1480 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோ. திரவியராசா
கோணாமலை திரவியராசா
என்ற இயற்பெயர் கொண்ட '''கோ. திரவியராசா''' (பெப்ரவரி 19, 1952 – டிசம்பர் 04, 2018) ஈழத்துப் படைப்பாளிகளில் ஒருவர். கவிதை, சிறுகதை, ஆய்வு நுால், விமர்சனக்கட்டுரை, ஊடகவியலாளர், அரசியல் பிரமுகர், கல்வியலாளர் ஆகிய துறைகளில் தமது ஆளுமையைச் செலுத்தியவர்.
வாழ்க்கைக் குறிப்பு
1974 இல் தினபதி பத்திரிகையின் மூதூர் பிராந்திய செய்தியாளராகப் பணியாற்றினார். தொடர்ந்து சிந்தாமணி, வீரகேசரி, தந்தி, மித்திரன், உதயன், சஞ்சீவி பத்திரிகைகளின் செய்தியாளராக சேவை புரிந்தார். 1977 இல் ஈச்சிலம்பற்று பிரதேசத்தில் எழுத்தராகப் பணி புரிந்தார். பேராதனைப் பல்கலைக்கழகத்தில் இளங்கலைப் பட்டம் பெற்று, ஆசிரியப் பணியில் தன்னை இணைந்து கொண்டார். பின்னர் ஆசிரிய ஆலோசகர், பாடசாலை அதிபர், உதவிக் கல்விப் பணிப்பாளர், கோட்டக்கல்வி அதிகாரி எனப் பதவி உயர்வுகள் பெற்றார். மூதூர் இணக்க சபையின் செயலணி உறுப்பினராகவும், பிரதேச கலாசார பேரவையின் இணைச் செயலாளராகவும் செயற்பட்டார்.
ஈழப்போர்க் காலத்தில் 2006 இல் ஏற்பட்ட சம்பூர் இடம்பெயர்வின் பின்னர் மனமுடைந்து போனாலும் ஊரின் மீள்குடியேற்றறத்திற்காய் செயற்பட்டார். பத்திரிகைகளில் ஊர் மீள்குடியேற்றம் தொடர்பாகக் கட்டுரைகளை புனைபெயர்களில் எழுதி வெளிகொணர்ந்தார். சம்பூரின் தொன்மை, பூர்வீகம், அமைவிடம், பெயர் விளக்கம் என்பவற்றை ஒன்றுதிரட்டி குளக்கோட்டன் வரலாற்று ஆதரங்களை உள்வாங்கி மூதூர் என்ற நூலையும், சம்பூர் என்ற வரலாற்று ஆய்வு நூலையும் 2010 இல் வெளியிட்டார். அத்தோடு அந்நூலிலே சம்பூர் மக்களுக்கு 1900-களில் வழங்கப்பட்ட ஆங்கிலேயர் காலத்து காணி உரிமங்களை (உறுதிகளை) வெளிக்கொணர்ந்தார். வாழ்நாள் கால சமாதான நீதவானாக சேவையாற்றினார்.
2010 நாடாளுமன்றத் தேர்தலில் இவர் அகில இலங்கைத் தமிழ்க் காங்கிரசு கட்சியின் சின்னத்தில் திருகோணமலை மாவட்டத்தில் போட்டியிட்டார்.
லீபுரம் ஊராட்சி
லீபுரம் ஊராட்சி (Leepuram Gram Panchayat), தமிழ்நாட்டின் கன்னியாகுமரி மாவட்டத்தில் உள்ள அகஸ்தீஸ்வரம் வட்டாரத்தில் அமைந்துள்ளது. இந்த ஊராட்சி, கன்னியாகுமரி சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5290 ஆகும். இவர்களில் பெண்கள் 2584 பேரும் ஆண்கள் 2706 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புது பன்வேல்
புது பன்வேல் (New Panvel) இந்தியாவின் மகாராட்டிரா மாநிலத்தின் தானே மாவட்டடத்தில் உள்ள நகரம் ஆகும். இது பன்வேல் மாநகராட்சிக்கு உட்பட்டது. இது குடியிருப்பு, வணிகம் மற்றும் கல்வி நிலையப் பகுதியாகும். இதனருகில் பழைய பன்வேல் நகரம் உள்ளது. இது நவி மும்பை முனையில் உள்ளது. புது பன்வேல் நகரம் கிழக்கு மற்றும் மேற்கு என இரண்டாகப் பிரிக்கப்பட்டுள்ளது. பன்வேல் மேம்பாலம் இதனை இணைக்கிறது. கிழக்கு புது பன்வேல் பகுதியில் பன்வேல் தொடருந்து நிலையம் உள்ளது. மேற்கு புது பன்வேல் பகுதிக்கு அருகில் சின்ன கந்தா காலனி மற்றும் பெரிய கந்தா காலனி உண்டு. புது பன்வேல் நகரத்தின் அருகில் பிவண்டி, தானே நகரங்கள் உள்ளது.
மேற்கோள்கள்
www.pcacs.ac.in
தேசு
மக்கள் தொகை
2011ஆம் ஆண்டு கணக்கெடுப்பின்படி, இங்கு 18,184 மக்கள் வாழ்கின்றனர்.
சான்றுகள்
பகுப்பு:லோகித் மாவட்டம் பகுப்பு:அருணாசலப் பிரதேசத்திலுள்ள ஊர்களும் நகரங்களும்‎
சைக்ஸ்-பிகாட் ஒப்பந்தம்
சைக்ஸ்-பிகாட் ஒப்பந்தம்  என்பது 1916ல் இங்கிலாந்திற்கும் பிரான்சிற்கும் இடையே கையெழுத்திடப்பட்ட  இரகசிய உடன்படிக்கை. முதலாம் உலகப்போரில் ஓட்டோமான்  சாமுராஜ்யம்  தோற்றால் அதன்பின் அதன் மாகாணங்களை எவ்வாறு தங்களுக்குள் பிரித்து  கொள்ளலாம் என்பதே  இந்த  ஒப்பந்தத்தின் சாராம்சம்.
இந்த ஒப்பந்தம் அரேபிய தீபகற்பத்திற்கு வெளியே உள்ள ஒட்டோமான் மாகாணங்களை பிரித்தானியாவும் பிரெஞ்சும் கட்டுப்பாடன, செல்வாக்குள்ள பகுதிகளாக திறம்பட பிரித்தது. இந்த ஒப்பந்தம் இன்றுள்ள  தெற்கு இஸ்ரேல்,பாலஸ்தீனம், ஜோர்டான், தெற்கு ஈராக் ஆகிய பகுதிகளை  இங்கிலாந்தின் கட்டுப்பாட்டிற்கு ஒதுக்கியது.தென்கிழக்கு துருக்கி, வடக்கு ஈராக், சிரியா மற்றும் லெபனானை பிரான்ஸ் கட்டுப்பாட்டிற்கு ஒதுக்கப்பட்டது.
பகுப்பு:பேரரசுவாதம்
கே. ஜே. சரசா
'''கே. ஜே. சரசா' (K.J. Sarasa'', இறப்பு: சனவரி 2, 2012)  என்பவர் தமிழ்நாட்டின் பிரபலமான பரத நாட்டிய ஆசிரியைகளுள் ஒருவரும், முதலாவது பெண் நட்டுவனாரும் ஆவார். இவர் பரத நாட்டியத்தில் 500க்கும் மேற்பட்ட அரங்கேற்றங்களையும், 1,500க்கும் மேற்பட்ட பரத நாட்டிய நிகழ்ச்சிகளையும் உலகம் முழுவதும் நடத்தி பரதக் கலையைப் பரப்புவதில் முக்கிய பங்கு வகித்தார். சென்னையில் மந்தைவெளியில் சரசாலயா நடனப் பள்ளியை 1960 ஆம் ஆண்டு தொடக்கம் நடத்தி வந்த இவர் பல்வேறு விருதுகளைப் பெற்றுள்ளார்.
மாணவர்கள்
இவரிடம் நடனம் கற்றுக் கொண்ட பிரபலமானவர்களில் சிலர்.
இறப்பு
கே. ஜே. சரசா, சிறிது கால உடல் நலக் குறைவின் பின்னர், தமது 78 ஆவது வயதில் சனவரி 2, 2012 அன்று சென்னையில் காலமானார்.
வெளி இணைப்புகள்
பகுப்பு:பரதநாட்டியக் கலைஞர்கள் பகுப்பு:இசைப்பேரறிஞர் விருது பெற்றவர்கள் பகுப்பு:கலைமாமணி விருது பெற்றவர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:2012 இறப்புகள் பகுப்பு:தமிழ்ப் பெண் ஆடற் கலைஞர்கள் பகுப்பு:பரதநாட்டிய ஆசிரியர்கள்
மேடம் சி. ஜே. வாக்கர்
மேடம் சி.ஜே.வாக்கர் (Madam C. J. Walker) என்றறியப்படும் சாரா பிரீட்லவ் (Sarah Breedlove) (டிசம்பர் 23, 1867 – மே 25, 1919), ஓர் ஆப்பிரிக்க அமெரிக்க தொழிலதிபரும் வள்ளலும் ஆவார். இவர் அமெரிக்காவின் முதல் சுய தொழிலால் சிறப்படைந்த பெண் பணக்காரராக அறியப்படுகிறார். இவர் சி.ஜே. வாக்கர் தயாரிப்பு நிறுவனத்தை நிறுவியவர் ஆவார். கறுப்பினப் பெண்களுக்கான முடி மற்றும் அழகுசாதனப் பொருட்களை தயாரிக்கும் இந்நிறுவனம் மூலம் தனக்கான ஒரு பாதையை ஏற்படுத்தி அதில் வெற்றிபெற்றவராவார்.
மேற்கோள்
பகுப்பு:1867 பிறப்புகள் பகுப்பு:1919 இறப்புகள் பகுப்பு:பெண் தொழிலதிபர்கள் பகுப்பு:அமெரிக்கத் தொழிலதிபர்கள் பகுப்பு:அமெரிக்கப் பெண்கள்
உடையும் சித்திரங்கள்
பகுப்பு:தமிழ் வாழ்க்கை வரலாற்று நூல்கள் பகுப்பு: சுப. வீரபாண்டியன் நூல்கள் பகுப்பு: 2001 தமிழ் நூல்கள் பகுப்பு:இந்தியத் தமிழ் நூல்கள்
சூலமங்கலம் ஊராட்சி
சூலமங்கலம் ஊராட்சி (Soolamangalam Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பாபநாசம் வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1974 ஆகும். இவர்களில் பெண்கள் 977 பேரும் ஆண்கள் 997 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரோகினி ஹட்டங்காடி
ரோகினி ஹட்டங்காடி (Rohini Hattangadi) 1955 ஏப்ரல் 11 அன்று பிறந்த ஒரு இந்திய நடிகை ஆவார். இவர் இரண்டு பிலிம்பேர் விருதுகள் வென்றுள்ளார், ஒரு தேசிய திரைப்பட விருது, மற்றும் 1982இல் வெளிவந்த காந்தி திரைப்படத்தில் கஸ்தூரிபாய் காந்தி வேடத்தில் நடித்ததற்காக "பாஃப்டா" (BAFTA) விருதை வென்ற ஒரே இந்திய நடிகை ஆவார். 1978 ஆம் ஆண்டில் '"அரவிந்த் தேசாய் கி அஜீப் தஸ்தான்'' படத்தில் அறிமுகமானபோது, ஹட்டங்காடி புது தில்லியின் தேசிய நாடக பாடசாலையின் ஒரு முன்னாள் மாணவி ஆவார், 1978 இல் படத்தில் அறிமுகமானபோது ஹட்டங்காடி முக்கியமாக நாடக அரங்குகளில் பணிபுரிந்தார். "அர்த்" (1982), "பார்ட்டி" (1984) மற்றும் "சாரான்ஷ்" (1984) போன்ற அவரது திரைப்படங்களில் சில குறிப்பிடத்தக்க சினிமா பாத்திரங்கள் இருந்தன. "காந்தி" படத்தில் நடித்ததன் பின்னர் ஹட்டங்காடி முக்கிய இந்தி திரைப்படங்களில் முக்கிய கதாபாத்திரங்களில் நடித்தார், பெரும்பாலும் வயதான தாயின் பாத்திரங்களில் நடிக்கிறார். அவர், 80 க்கும் மேற்பட்ட திரைப்படங்களில் நடித்தார், மேலும் நாடக மற்றும் தொலைக்காட்சியில் செயல் பாட்டில் உள்ளார்.
தனிப்பட்ட வாழ்க்கை மற்றும் பின்னணி
ஹட்டங்காடி புனே "ரோஹினி ஓக்" என்ற இடத்தில் பிறந்தார். 1966 ஆம் ஆண்டில் புனே, ரேணுகா ஸ்வரூப் நினைவு மகளிர் உயர் நிலைப்பள்ளியில்  படித்தார். ரோகினி மற்றும் ஜெயதேவ் ஆகியோருக்கு ஒரு நாடக நடிகரான, அசிம் ஹட்டங்காடி, என்ற மகன் இருக்கிறார். இவர் "பாடல் சிர்காரின்" நாடகமான "இவாம் இந்த்ரஜித்" என்ற நாடகத்தில் நடித்துள்ளார். இதை இயக்கியவர் இவரது தந்தை ஜெயதேவ் ஆவார். ஜெய்தேவ் ஹட்டங்கடி, டிசம்பர் 5, 2008 இல், புற்றுநோயுடன் போராடி 60 வயதில் இறந்தார்.
நாடகம்
ரோகினி தனது நாடகத் தொழிலை மராத்திய மொழியில் தொடங்கினார், பம்பாயில் என்.எஸ்.டியில் இருந்தபோதும், ஜெயதேவ் மற்றும் ரோகினி ஆகியோர் பம்பாயில் மராத்தி நாடக குழுவான "அவிஷ்கர்" என்று அழைக்கப்பட்ட நாடக நிறுவனத்தை நடதி வந்தனர், இது 150 க்கும் மேற்பட்ட நாடகங்களை உருவாக்கியது.
திரைப்படம்
இவரது அடுத்தத் திரைப்படம் ரிச்சர்ட் ஆட்டன்பரோ இயக்கிய மகாத்மா காந்தியின் சுயசரிதைப் படமான "காந்தி" (1982), ஆகும், இதில்காந்தியின் மனைவி கஸ்தூரிபாய் காந்தி வேடத்தில் நடித்திருந்தார். , இந்த திரைப்படம் ஒரு பெரிய வெற்றி பெற்றது, மேலும் பிற விருதுகளுக்கு மத்தியில் சிறந்த திரைப்படத்திற்கான அகாதமி விருது வென்றது. இதில் நடித்ததற்காக "பாஃப்டா" (BAFTA) விருதை வென்ற ஒரே இந்திய நடிகை ஆவார்.
வெளி இணைப்புகள்
பகுப்பு:இந்தியத் திரைப்பட நடிகைகள் பகுப்பு:இந்திய தொலைக்காட்சி நடிகைகள் பகுப்பு:தமிழ்த் திரைப்பட நடிகைகள் பகுப்பு:சங்கீத நாடக அகாதமி விருது பெற்றவர்கள் பகுப்பு:வாழும் நபர்கள் பகுப்பு:1951 பிறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:மலையாளத் திரைப்பட நடிகைகள் பகுப்பு:தெலுங்குத் திரைப்பட நடிகைகள்
நெய்தல் (சிங்கப்பூர்)
நெய்தல் நிலம் பற்றி அறிய, நெய்தல் கட்டுரையைப் பார்க்கவும்.
நெய்தல், சிங்கப்பூர் நாட்டின் துணை நகர்ப்பகுதியாகும். இது ஜுரோங்கு தொழிற்பேட்டையில் அமைந்துள்ளது. இப்பகுதியில் தொழிற்சாலைகளும், வணிக நிறுவனங்ளும், பணியாளர்களுக்கான கடைகளும் அமைந்துள்ளன. இப்பகுதியில் நெய்தல் சாலையும், டிராக்டர் சாலையும் அமைந்துள்ளன.
பகுப்பு:சிங்கப்பூர் சுற்றுலாத் தளங்கள் பகுப்பு:சிங்கப்பூரில் இடங்கள்
அசுட்டட்டைன் ஒற்றைபுரோமைடு
அசுட்டட்டைன் ஒற்றைபுரோமைடு (Astatine monobromide) என்பது AtBr என்ற மூலக்கூறு வாய்பாடு கொண்ட உப்பீனிகளிடைச் சேர்மமாகும்.
தயாரிப்பு
அசுட்டட்டைன் தனிமம், நீர்த்த அயோடின் ஒற்றைபுரோமைடுடன் வினைபுரிந்து அசுட்டட்டைன் ஒற்றைபுரோமைடை உருவாக்குகிறது.
உசாத்துணை
பகுப்பு:அசுட்டட்டைன் சேர்மங்கள் பகுப்பு:இடைஉப்பீனி சேர்மங்கள் பகுப்பு:புரோமின் சேர்மங்கள்
கொல்லங்குடி கருப்பாயி
பாடகராக
பாடல் ஒலிப்பதிவிற்கு சென்றபோது இவரது கணவர் இறந்ததால், திரைத்துறையிலிருந்து விலகினார். தன் மகளின் இறப்பினாலும் உடல் வலுவிழந்து ஓய்வெடுக்கிறார்.
வெளி இணைப்புகள்
பகுப்பு:வாழும் நபர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:கலைமாமணி விருது பெற்றவர்கள் பகுப்பு:கலைஞர்கள் பகுப்பு:தமிழ் நாட்டுப்புறப் பாடகர்கள் பகுப்பு:சிவகங்கை மாவட்ட நபர்கள் பகுப்பு:தமிழ்நாட்டுப் பாடகர்கள் பகுப்பு:தமிழ்நாட்டுப் பெண் இசைக்கலைஞர்கள்
பம்பலப்பிட்டி
பம்பலப்பிட்டி (Bambalapitiya) இலங்கையின் தலைநகர் கொழும்பின் ஒரு நகர்ப் பகுதியாகும். கொழும்பு 4 என்ற குறியீட்டுடன் காலி வீதியில் கிட்டத்தட்ட 1.5 கிமீகள் தூரம் இது பரந்துள்ளது. இதன் மேற்குப் பகுதியில் இந்தியப் பெருங்கடலும் தெற்கே வெள்ளவத்தை, வடக்கே கொள்ளுப்பிட்டி ஆகியவையும் அமைந்துள்ளன. இங்கு தமிழர்கள் செறிந்து வாழ்கிறார்கள். இங்கு வழிபாட்டுத் தலங்களாக பம்பலப்பிட்டி கதிரேசன் கோயில், பம்பலப்பிட்டி சம்மாங்கோடு மாணிக்கவிநாயகர் கோயில், பம்பலப்பிட்டி புதிய கதிரேசன் கோயில் ஆகியவை அமைந்துள்ளன. தமிழ்ப் பாடசாலையாக பம்பலப்பிட்டி இந்துக் கல்லூரி, பம்பலப்பிட்டி இராமநாதன் மகளிர் கல்லூரி, பம்பலப்பிட்டி புனித மரியாள் தமிழ் மகா வித்தியாலயம் ஆகியவை அமைந்துள்ளன. இது தவிரப் பல சிங்களப் பாடசாலைகளும் ஆங்கில மொழியூடாகக் கற்பிக்கப்படும் சர்வதேசப் பாடசாலைகளும் அமைந்துள்ளது.
படைமண்டலம்
படைமண்டலம் (Stratosphere) என்பது புவியின் வளிமண்டலத்தில் மூன்றாவது முக்கியமான அடுக்கு ஆகும். இது அடிவளிமண்டலத்துக்கு மேலும், நடுவளிமண்டலத்துக்குக் கீழும் உள்ளது. படைமண்டலம் வெப்பநிலை அடிப்படையில் கீழே குளிர்ந்த அடுக்குகளும் மேலே சூடான அடுக்குகளுமாக அமைந்துள்ளது. இது, சூடான அடுக்கு கீழும், குளிர்ந்த அடுக்குகள் மேலேயும் காணப்படும் அடிமண்டல அடுக்கமைவுக்கு மாறானது. அடிவளிமண்டலத்துக்கும், படைமண்டலத்துக்கும் இடையிலான எல்லையாகிய மாறுமண்டல எல்லை (tropopause) இந்த மாற்றம் தொடங்கும் இடத்தைக் குறிக்கிறது. வளிமண்டல வெப்ப இயக்கவியல் அடிப்படையில் இது சமநிலை மட்டம் ஆகும். இடைத்தர நிலநேர்க்கோட்டுப் பகுதிகளில் படைமண்டலம் 10 கிலோமீட்டருக்கும் (6 மைல்) 50 கிலோமீட்டருக்கும் (31 மைல்) இடைப்பட்ட உயரத்திலும் காணப்பட, துருவப் பகுதிகளில் இது 8 கிலோமீட்டர் (5 மைல்) உயரத்தில் தொடங்குகிறது.
வெப்பநிலை
சூரியனிலிருந்து வரும் புறவூதாக் கதிர்களை உறிஞ்சி வெப்பமாவதால், படைமண்டலம் வெப்பநிலை அடிப்படையில் அடுக்கமைவு பெற்றுள்ளது. மேலிருந்து சூடாவதால், இப்படைமண்டலத்தில் உயரம் கூடும்போது வெப்பநிலையும் கூடுகிறது. இம்மண்டலத்தில் மேல் பகுதியில் வெப்பநிலை ஏறத்தாழ 270 கெல்வின் (−3°ச or 29.6°ப) ஆக உள்ளது. இது நீரின் உறைநிலைக்குச் சற்றுக் குறைவானது.
குறிப்புகள்
<References/>
வெளி இணைப்புகள்
பகுப்பு:வளிமண்டலம் பகுப்பு:தட்பவெப்பவியல் பகுப்பு:புவியின் வளிமண்டலம்
சித்தார்த்தா (புதினம்)
சித்தார்த்தா: எ இண்டியன் நாவல் ( Siddhartha: Eine Indische Dichtung  ;   ) என்பது 1922 இல் ஹேர்மன் ஹெசே எழுதிய ஒரு புதினமாகும். இது கௌதம புத்தரின் காலத்தில் சித்தார்த்தன் என்ற மனிதனின் சுய தேடல் மிக்க ஆன்மீகப் பயணத்தைப் பற்றியதாக உள்ளது. ஹெசேயின் ஒன்பதாவது புதினமான இந்தப் புத்தகம் ஜெர்மன் மொழியில் எளிமையான, பாடல் வரிகளில் எழுதப்பட்டது. இது 1951 இல் அமெரிக்காவில் வெளியிடப்பட்டு, 1960 களில் செல்வாக்கு பெற்றது. ஹெசே அதன் முதல் பகுதியை ரோமெய்ன் ரோலண்டிற்கும், இரண்டாம் பகுதியை அவரது உறவினரான வில்ஹெல்ம் குண்டர்ட்டுக்கும் அர்ப்பணித்தார்.
சித்தார்த்தன் என்ற சொலானது சமஸ்கிருத மொழிச் சொற்களான சித்தா (அடையப்பட்டது) + அர்த்த (தேடப்பட்டது) ஆகிய இரண்டு சொற்களின் சேர்க்கை ஆகும். இதன் பொருள் "(இருத்தலின்) பொருளைக் கண்டுபிடித்தவர்" அல்லது "தன் இலக்குகளை அடைந்தவர்" என்பதாகும். சித்தார்தன் என்பது உண்மையில், புத்தரின் இயற்பெயர். அவர் துறவறத்தை மேற்கொள்வதற்கு முன், கபிலவஸ்துவின் இளவரசர் சித்தார்த்த கௌதமராக இருந்தார். இந்நூலில் புத்தர் "கோதமர்" என்று குறிப்பிடப்படுகிறார்.
கதை
பழங்கால நேபாள இராச்சியமான கபிலவஸ்துவில் கதை நடக்கிறது. சித்தார்த்தன் சாமணத் துறவியாக அலைந்து திரிந்து பிச்சைக்காரனாக ஆவதன் மூலம் ஆன்மீக  ஞானம் பெறும் நம்பிக்கையில் தனது வீட்டை விட்டு வெளியேற முடிவு செய்கிறான். அவனது சிறந்த நண்பரான கோவிந்தனுடன் சேர்ந்து, சித்தார்த்தன் விரதம் இருந்து, தன் உடைமைகள் அனைத்தையும் துறந்து, தீவிர தவம் செய்கிறான். இறுதியில் புகழ்பெற்றவரான புத்தர் அல்லது ஞானம் பெற்ற கௌதமரை நாடி தனிப்பட்ட முறையில் பேசுகிறான். பின்னர், சித்தார்த்தனும் கோவிந்தனும் புத்தரின் போதனைகளின் நேர்த்தியை ஒப்புக்கொள்கிறார்கள். கோவிந்தன் புத்தரின் நெறியில் உடனே இணைகிறான். ஆனால் புத்தரின் மெய்யியல், மிக உயர்ந்த ஞானம் என்றாலும், ஒவ்வொரு நபரின் அவசியமான தனிப்பட்ட அனுபவங்களைக் கணக்கில் கொள்ளாதது என்று கூறி அங்கேயும் நிலை கொள்ளவில்லை. சித்தார்த்தன் கோவிந்தனை விட்டுவிட்டு தனது தேடலை தனியாக தொடர முடிவு செய்கிறான்.
சித்தார்த்தனின் பயணத்தின் குறுக்கே ஒரு ஆறு குறுக்கிடுகிறது. ஒரு படகோட்டியின் உதவியுடன் சித்தார்த்தன் ஆற்றைக் கடக்கிறான். நகர வாழ்க்கையை நோக்கிச் செல்லும் சித்தார்த்தன், தான் இதுவரை கண்டிராத அழகான பெண்ணான கமலாவைச் சந்திக்கிறான். வேசியான கமலா, அழகும் புத்திசாலித்தனமும் கொண்டவனாக சித்தார்த்தன் இருப்பதை கமலா பார்க்கிறாள். அனை அவள் காரியவாதியாக்க விரும்புகிறாள். சித்தார்த்தன் பொருள் சேர்ப்பதை ஒரு சமணனாக வெறுத்தாலும், அவன் இப்போது கமலாவின் ஆலோசனைகளை ஏற்கிறான். அவள் அவனை உள்ளூர் தொழிலதிபரான காமஸ்வாமியிடம் வேலைக்கு அழைத்துச் செல்கிறாள், மேலும் காமஸ்வாமி அவனை எடுபிடியாக அல்லமால் சமமாக நடத்த வேண்டும் என்று வலியுறுத்துகிறாள். சித்தார்த்தன் எளிதில் வணிகத்தில் தேர்ச்சி பெறுகிறான். அவள் அவனுக்கு சிற்றின்பத்தை அளிக்கிறாள். ஏவல் பணியாளர்களையும், ஏராளமான செல்வத்தையும் ஈட்டுகிறான். இவ்வாறு சித்தார்த்தன் ஒரு பணக்காரனாகவும் கமலாவின் காதலனாகவும் மாறுகிறான். ஆனால் தான் தேர்ந்தெடுத்த ஆடம்பர வாழ்க்கை ஆன்மீக நிறைவு இல்லாத ஒரு விளையாட்டு என்பதை அவனது நடுத்தர வயதில் உணர்கிறான். கமலா, செல்வம் என அனைத்தையும் விட்டு நகரத்தின் பரப்பபை விட்டுவிட்டு திரும்ப சித்தார்த்தன் புறப்படுகிறான். மீண்டும் ஆறு இடைமறிக்கிறது. வாழ்க்கையில் சோர்ந்து ஏமாற்றமடைந்து, தியான தூக்கத்தில் விழுவதற்கு முன்பு தற்கொலை செய்துகொள்வதைச் சிந்தித்து, ஓம் என்ற புனித சொல்லின் உள் அனுபவத்தால் மட்டுமே காப்பாற்றப்படுகிறான். அதே படகோட்டி உதவியுடன் ஆற்றை மீண்டும் கடக்கிறான். மறுநாள் காலை, சித்தார்த்தன் கோவிந்தனுடன் சிறிது காலத்திற்குப் பிறகு மீண்டும் தொடர்பு கொள்கிறான். அவன் அந்த பகுதி வழியாக அலைந்து திரிந்த பௌத்தனாக செல்கிறான்.
சித்தார்த்தன் தனது வாழ்நாள் முழுவதும் ஆன்மீக ரீதியில் ஊக்கமளிக்கும் ஆற்றினுடனே வாழ முடிவு செய்கிறான். சித்தார்த்தன் இவ்வாறு வாசுதேவன் என்ற படகோட்டியுடன் மீண்டும் இணைகிறான் அவனுடன் அவர் ஒரு எளிமையான வாழ்க்கை முறையைத் வாழத் தொடங்குகிறான்.
சில ஆண்டுகளுக்குப் பிறகு, இப்போது புத்த சமயம் மாறிய கமலா, புத்தரின் மரணப் படுக்கையில் புத்தரைப் பார்க்க, தயக்கத்துடன் தன் இளம் மகனுடன் பயணம் செய்கிறாள். ஆற்றின் அருகே ஒரு நச்சுப் பாம்பு கமலாவை கடிக்கிறது. சித்தார்த்தன் அவளை அடையாளம் கண்டுகொண்டு அந்த பையன் தன் சொந்த மகன் என்பதை உணர்கிறான். கமலாவின் மரணத்திற்குப் பிறகு, கோபத்துடன் தன்னை எதிர்க்கும் பையனுக்கு ஆறுதல் கூறி வளர்க்க முயற்சிக்கிறான் சித்தார்த்தன். ஒரு நாள் சிறுவன் சித்தார்த்தனை விட்டு ஓடிவிடுகிறான். ஓடிப்போன மகனைக் கண்டுபிடிக்க சித்தார்த்தன் ஆசைப்பட்டாலும், வாசுதேவன் சித்தார்தன் தன் இளமைப் பருவத்தில் செய்ததைப் போலவே, சிறுவனும் தன் சொந்த பாதையைக் கண்டுபிடிக்க விடுமாறு அவனை வற்புறுத்துகிறான். சிறிது காலத்திற்குப் பிறகு வாசுதேவன் தனது வேலை முடிந்துவிட்டதாகவும், தான் காட்டுக்குச் செல்ல வேண்டும் என்று கூறி, சித்தார்த்தனை தனியாக விட்டுவிட்டு புறப்படுகிறான்.
தன் வாழ்வின் இறுதியில், கோவிந்தன் அறிவொளி பெற்ற ஒரு படகோட்டியைப் பற்றி கேள்விப்பட்டு, சித்தார்த்தனை நோக்கி வருகிறான். முதலில் அவன் தனது இளம்பருவ நண்பன் என்று அறியவில்லை. கோவிந்தன் இப்போது வயதான நிலையில் உள்ள சித்தார்த்தனிடம் ஞானம் குறித்து உரையாடுகிறான். சித்தார்த்தன் கோவிந்தனின் கேள்விகளுக்கு விடையளிக்கிறான். உரையாடலின் முடிவில் கோவிந்தனை தனது நெற்றியில் முத்தமிடுமாறு சித்தார்த்தன் கேட்டுக்கொள்கிறான் அவன் அதைச் செய்யும்போது, படகோட்டியாக உள்ள ஞானி தன் நண்பனான சித்தார்த்தனே என்பதை கோவிந்தன் உணர்கிறான். கோவிந்தன் தன் புத்திசாலியான நண்பனை வணங்குகிறான். சித்தார்த்தன் ஞானம் பெற்று பிரகாசமாக புன்னகைக்கிறான். அவன் தந்தையின் முக்கியத்துவத்தையும் அன்பையும் உணர்கிறான், அவன் ஒரு தந்தையாகி, அவனது சொந்த மகன் வெளி உலகத்தை ஆராய அவனை விட்டு வெளியேறுகிறான். இவ்வாறு அவன் வாழ்க்கையின் முழு வட்டத்தையும் அனுபவிக்கிறான்.
திரைப்பட பதிப்புகள்
சித்தார்த்தா என்ற பெயரிலான இதன் ஒரு திரைப்பட பதிப்பு 1972 இல் வெளியிடப்பட்டது. இதில் சசி கபூர் நடிக்க, கான்ராட் ரூக்ஸ் இயக்கினார்.
1971 ஆம் ஆண்டில், ஒரு இதன் மேற்கத்திய தழுவலாக ஜக்காரியா என்ற பெயரில் திரைப்படம் வெளியிடப்பட்டது. ஜான் ரூபின்ஸ்டீன் முதன்மைப் பாத்திரத்தில் நடித்தார். இப்படத்தை ஜார்ஜ் இங்லண்ட் இயக்கியிருந்தார். கோவிந்தனுக்கு இணையான பாத்திரமான மேத்யூவாக டான் ஜான்சன் நடித்தார்.
மேற்கோள்கள்
பகுப்பு:1922 நூல்கள்
இந்தியக் காப்பி விடுதி
இந்தியக் காப்பி விடுதி (Indian Coffee House) என்பது இந்தியாவின் பல பகுதிகளிலும் அமைந்திருக்கும் உணவு விடுதி ஆகும். இது தொழிலாளர்களின் கூட்டுறவு அமைப்பால் நடத்தப்படுகிறது. இந்தியா முழுவதும் கிட்டத்தட்ட 400 கிளைகளுடன் இயங்கி வருகிறது.
வரலாறு
இந்தியக் காப்பி விடுதியின் தொடர் நிறுவனங்கள் 1936 ஆம் ஆண்டு காப்பி செஸ் குழுவால் (Coffee Cess Committee) ஆரம்பிக்கப்பட்டது. இதன் முதல் நிறுவனம் மும்பையில் திறக்கப்பட்டது. 1950-ல் இந்தியா முழுமைக்கும் கிட்டத்தட்ட 50 கிளைகள் இயங்கிக் கொண்டிருந்தன. சில கொள்கை மாற்றங்களால் 1950 களின் மத்தியில் இந்நிறுவனம் தனது காப்பி விடுதிகள் அனைத்தையும் மூடும் முடிவை எடுத்தது. ஆனால் கம்யூனிஸ்ட் தலைவர் ஏ. கே. கோபாலனின் தலைமையில் தொழிலாளர்கள் இந்நிறுவனத்தை தங்கள் வசம் ஒப்படைக்கக் கோரி போராட்டம் நடத்தி அதில் வெற்றியும் பெற்றனர். பின்னர் இத்தொழிலாளர்கள் இணைந்து இந்தியத் காப்பித் தொழிலாளர்கள் கூட்டுறவு என்ற அமைப்பைத் தொடங்கினர். பின்னர் இந்தியக் காப்பி விடுதி என பெயர் மாற்றம் செய்யப்பட்டது. இதன் கூட்டுறவு அமைப்பு பெங்களூரில் 1957 ஆம் ஆண்டு ஆகஸ்டு மாதம் 19-ம் தியதி தொடங்கப்பட்டது. இவர்களின் முதல் இந்தியக் காப்பி விடுதி புதுதில்லியில் 27 ஆம் தியதி அக்டோபர் மாதம் 1957 -ல் ஆரம்பிக்கப்பட்டது. பின்னர் நாடு முழுவதும் இதற்குக் கிளைகள் தொடங்கப்பட்டன. 1958 ஆம் ஆண்டின் இறுதிக்குள் பாண்டிச்சேரி, திருச்சூர், லக்னோ, ஜபல்பூர், மும்பை, கொல்கத்தா, தலச்சேரி மற்றும் புனே ஆகிய இடங்களில் இந்தியக் காப்பி விடுதி திறக்கப்பட்டது. கேரளாவில்தான் அதிகபட்சமாக 51 இந்தியக் காப்பி விடுதிகள் அமைந்துள்ளன.
வெளி இணைப்புகள்
பகுப்பு:உணவகங்கள் பகுப்பு:கூட்டுறவு
ஜோசப் ஜேக்கப்ஸ்
ஜோசப் ஜேக்கப்ஸ் ( Joseph Jacobs) (29 ஆகஸ்ட் 1854 - 30 ஜனவரி 1916) ஒரு நியூ சவுத் வேல்ஸ் நாட்டில் பிறந்த பிரித்தானிய - யூத நாட்டுப்புறவியலாளரும், மொழிபெயர்ப்பாளரும், இலக்கிய விமர்சகரும், சமூக விஞ்ஞானியும், வரலாற்றாசிரியரும், ஆங்கில இலக்கிய எழுத்தாளரும் ஆவார்.
சொந்த வரலாறு
ஜேக்கப்ஸ் சிட்னியில் ஒரு யூத குடும்பத்தில் பிறந்தார். " ஜாக் அண்ட் தி பீன்ஸ்டாக் ", " கோல்டிலாக்ஸ் அண்ட் தி த்ரீ பியர்ஸ் ", " தி த்ரீ லிட்டில் பிக்ஸ்", " ஜாக் தி ஜெயண்ட் கில்லர்" மற்றும் " தி ஹிஸ்டரி ஆப் திர்டாம் தம்ப்" உள்ளிட்ட ஆங்கில விசித்திரக் கதை உலகின் சிறந்த பதிப்புகளில் சிலவற்றை பிரபலப்படுத்த இவரது பணி தொடர்ந்தது.
இவர், 1890 இல் ஆங்கில தேவதைக் கதைகள், 1893 இல் மேலும் சில ஆங்கில விசித்திரக் கதைகள் என்ற ஆங்கில விசித்திரக் கதைகளின் தொகுப்புகளை வெளியிட்டார்: இரண்டு புத்தகங்களுக்குப் பிறகு, ஐரோப்பா கண்டத்திலிருந்தும் யூதர்களிடமிருந்தும், செல்டிக்களிடமிருந்தும் விசித்திரக் கதைகளைச் சேகரித்து வெளியிடுவதற்குச் சென்றார். இந்திய விசித்திரக் கதைகள் இவரை ஆங்கில மொழிக்கான விசித்திரக் கதைகளின் மிகவும் பிரபலமான எழுத்தாளர்களில் ஒருவராக ஆக்கியது. பஞ்சதந்திரம் மற்றும் [[ஈசாப்பின் நீதிக்கதைகள் மற்றும் யூத நாட்டுப்புறக் கதைகளின் இடம்பெயர்வு பற்றிய கட்டுரைகளைத் திருத்துவது உள்ளிட்ட நாட்டுப்புறக் கதைகள் பற்றிய பத்திரிகைகள் மற்றும் புத்தகங்களுக்கான ஆசிரியராகவும் ஜேக்கப்ஸ் இருந்தார். இவர் ஆயிரத்தொரு இரவுகளின் பதிப்புகளையும் திருத்தினார். இங்கிலாந்தில் உள்ள நாட்டுப்புறவியல் சங்கத்தில் சேர்ந்து சங்கத்தின் போக்லோர் என்ற சமூக இதழின் ஆசிரியரானார். ஜோசப் ஜேக்கப்ஸ் தி யூயிஷ் என்சைக்ளோபீடியாவிற்கும் பங்களித்தார்.
இறப்பு
இவர் 30 ஜனவரி 1916 அன்று நியூயார்க்கின் யோங்கர்சில் உள்ள தனது வீட்டில் 62 வயதில் இறந்தார்.தனது வாழ்நாளில், ஜேக்கப்ஸ் ஆங்கில நாட்டுப்புறக் கதைகளில் முதன்மையான நிபுணர்களில் ஒருவராக கருதப்பட்டார்.
வெளி இணைப்புகள்
பகுப்பு:அமெரிக்க யூதர்கள் பகுப்பு:1916 இறப்புகள் பகுப்பு:1854 பிறப்புகள் பகுப்பு:அமெரிக்க எழுத்தாளர்கள்
ஜெயின் பெருங்கோவில்
ஜெயின் பெருங்கோவில் (Jaén Cathedral) என்பது எசுப்பானியாவின் ஜெயின் எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோல்லிக்கப் பெருங்கோவிலாகும். இது நகர மண்டபத்திற்கும் (Town Hall) ஆயர் அரண்மனைக்கும் (Episcopal Palace) எதிரில் அமைந்துள்ளது. இதன் கட்டுமானப்பணிகள் 1249 ஆம் ஆண்டில் ஒரு பள்ளிவாசலின் இடிபாடுகளின் மேலே கட்டப்பட்டது. இப்பேராலயம் 1724 ஆம் ஆண்டில் பிரதிஷ்டை செய்யப்பட்டது.
பகுப்பு:எசுப்பானியப் பேராலயங்கள்
கார்பமோயில் அசுபார்டிக் அமிலம்
கார்பமோயில் அசுபார்டிக் அமிலம் (Carbamoyl aspartic acid) என்பது C5H8N2O5 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். யூரிடோசக்சினிக் அமிலம் என்ற பெயராலும் இதை அழைக்கிறார்கள். கார்பமேட்டு வழிப்பொருளான இச்சேர்மம் பிரிமிடின் உயிரியத் தொகுப்புவினையில் இடைநிலை பொருளாகப் பயன்படுகிறது.
மேற்கோள்கள்
பகுப்பு:யூரியாக்கள் பகுப்பு:டைகார்பாக்சிலிக் அமிலங்கள்
புதிய எருமைவெட்டிபாளையம் ஊராட்சி
புதிய எருமைவெட்டிபாளையம் ஊராட்சி (New erumaivettipalayam Gram Panchayat), தமிழ்நாட்டின் திருவள்ளூர் மாவட்டத்தில் உள்ள சோழவரம் வட்டாரத்தில் அமைந்துள்ளது. இந்த ஊராட்சி, மாதவரம் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1790 ஆகும். இவர்களில் பெண்கள் 944 பேரும் ஆண்கள் 846 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
1766
1766 (MDCCLXVI) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது 11 நாட்கள் குறைவாக ஒரு திங்கட்கிழமையில் ஆரம்பமானது.
ரெவரெண்ட் டாக்டர் கார்ல் கிரால்
' மேதகு முனைவர் கார்ல் கிரால்  இவர் 1838 ஆம் ஆண்டு சனவரி முதல் நாள் ஜெர்மனி நாட்டில் சேக்சனியில் உள்ள மீகெலன் எனும் இடத்தில் பிறந்தார். லீப்சிக் எனும் இடத்தில் கல்வி பயின்றார். 1870 இல் பாதிரியாராக அமர்த்தப்பட்டார்.
வருகை
1870 ஆம் ஆண்டு நவம்பர் மாதம் 19 ஆம் நாள் இந்தியாவிற்கு வருகை புரிந்தார்.
தமிழ்ப் பணி
இவர் ஜெர்மன் மொழியில் திருக்குறளை மொழிபெயர்த்துள்ளார். முழு திருக்குறளையும் மொழிபெயர்க்கும் முன் காலமானார். சிவஞான சித்தியார் எனும் நூலையும் மொழிபெயர்த்துள்ளார்.
இறப்பு
இவர் 1879 ஆம் ஆண்டு ஜூலை 15 ஆம் நாள் தரங்கம்பாடியில் உயிர்நீத்தார்.
பார்வை நூல்
ஐரோப்பியர் தமிழ்ப்பணி, பேராசிரியர் கா. மீனாட்சிசுந்தரம். சென்னைப் பல்கலைக்கழகம் -- 2௦03
பகுப்பு:இலக்கியப்பணி / கிறித்துவர்கள் பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
தென்காசி பெரிய லாலா கடை
வரலாறு
1904-ம் ஆண்டு தொடங்கப்பட்ட இக்கடையின் உரிமையாளர்கள் கிருஷ்ண சிங், திருநெல்வேலி இருட்டுக்கடை அல்வா கடையின் உரிமையாளர்களின் உறவினர்கள் ஆவர். இவர்கள் ராஜஸ்தான் மாநிலத்திலிருந்து இருந்து சொக்கம்பட்டி ஜமீனால் தமிழ்நாட்டிற்கு வணிகம் செய்ய அழைத்து வரப்பட்டவர்கள். காலப்போக்கில் பலகாரஙகள் செய்து விற்க துவங்கிய இவர்களின் கோதுமை அல்வா இங்குள்ள மக்களுக்கு புதுமையாக சுவையாக இருந்ததால் இதுவே அவர்களின் நிரந்தரமான தொழிலாக மாறியது. தற்போது இக்கடையை கிருஷ்ணரான சிங் அவர்களின் மகன்களான சுப்பு சிங், மோகன் சிங் நடத்தி வருகின்றனர். இக்குடும்பத்தினர் அல்வா சுவையாக இருப்பதற்கு காரணம் மேற்கு தொடர்ச்சி மலையில் இருந்து உற்பத்தியாகும் தாமிரபரணி மற்றும் சிற்றாறின் தண்ணீரே என்று கருதுகின்றனர்.
மேலும் பார்க்க
பகுப்பு:இனிப்புகள் பகுப்பு:தமிழக உணவகங்கள்
பாசானைட்டு
பாசானைட்டு (Bassanite) என்பது CaSO4•1⁄2H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் சல்பேட்டு கனிமம் என்று இது விவரிக்கப்படுகிறது. ஒரு CaSO4 அலகுக்கு அரை மூலக்கூறு தண்ணீர் என்ற இயைபு காணப்படுவதால் இதை கால்சியம் சல்பேட்டு எமியைதரேட்டு என்ற பெயராலும் அழைக்கிறார்கள். 1910 ஆம் பாசானைட்டு கனிமம் முதன்முதலாக இத்தாலி நாட்டின் தென் பகுதியிலுள்ள விசுவியசு மலையில் கணடறியப்பட்டது. இந்நாட்டைச் சேர்ந்த 1853-1916 காலப்பகுதியில் வாழ்ந்த தொல்லுயிரியல் அறிஞர் பிரான்சிசுகோ பாசானியின் நினைவாக கனிமத்திற்கு பாசானைட்டு எனப் பெயரிடப்பட்டது.
விசுவியசு மலையில் இது இலியுசைட், டெப்ரைட்டு, எரிமலைவாய் நீராவித் துளை படிவுகளுக்குள் கிப்சம் கனிமத்தின் மாறுபாடு வகை கனிமமாகக் காணப்பட்டது. இது கலிபோர்னியா மற்றும் ஆத்திரேலியாவில் உலர்ந்த ஏரி படுகைகளில் காணப்படுகிறது. குகைகளில் கிப்சத்துடன் உள்ளடுக்கில் ஒன்றிணைக்கப்பட்டும் கிடைக்கிறது.
மேற்கோள்கள்
பகுப்பு:சல்பேட்டுக் கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:இத்தாலியின் புவியியல்
தொழில்நுட்பம் (வலைத்தளம்)
right|250px இணையத்தில் தமிழில் தொழில்நுட்ப தகவல்களைத் தொழில்நுட்பம் இணையத்தளம் (http://www.thozhilnutpam.com/) தருகிறது. மின்னணுவியல், மின்னியல், இயற்பியல், பொறியியல் ஆகிய நவீனகால அறிவியல்களை தமிழில் தந்து ஆங்கிலத்தின் உதவி இன்றி அறிவியல் தொழில்நுட்ப கல்வியையும் விழுப்புணர்வையும் வளர்ப்பதே இந்த தளத்தின் மைய நோக்கம். இந்த தளத்தில் பல்வேறு துறைகளின் கலைச்சொற்களும் தரப்பட்டுள்ளன.
பகுப்பு:தொழில்நுட்பம் பற்றிய தமிழ் வலைத்தளங்கள்
பால்மம்
[[படிமம்:Emulsions.svg|வலது|frame| 1. ஒன்றுடன் ஒன்று கலவதா இரண்டு நீர்மங்கள். இவை பால்மமாகவில்லை.
2. பால்மமாக நிலை II உள்ள நீர்மம் பிரிகை நிலை I ல் விரவி காணப்படுகிறது.
3. நிலையற்ற பால்மம் தனியாக பிரிந்துள்ளது.
ஒன்றுடன் ஒன்று கலவாத இரண்டு அல்லது அதற்கு மேற்பட்ட நீர்மங்கள் கலந்த கலவையே பால்மம் (Emulsion) எனப்படுகிறது.
பால்மம் என்ற சொல்  இலத்தீன் மொழியில்  "பால்" என்று பொருள்படும் mulgeo, mulgere  என்ற சொல்லில் இருந்து வந்துள்ளது.பால் என்பது மற்ற கூறுகளுடன் கொழுப்பு மற்றும் தண்ணீர் சேர்ந்த பால்மமே ஆகும்.
இரண்டு நீர்மங்கள் இணைந்து வெவ்வேறு வகையான பால்மங்களை உருவாக்குகின்றன. உதாரணமாக, எண்ணெய் மற்றும் நீர். இவை இரண்டும் இணைந்து முதலில் ,
மேலும், பல்வகையான பால்மங்களும் உருவாகின்றன. அவை, "நீர்-எண்ணெய்-நீர்" பால்மம் மற்றும் "எண்ணெய்-நீர்-எண்ணெய்" பால்மம் என இரண்டு வகையும் காணப்படுகின்றன.
பால்மங்கள் நிலையற்ற உள்ளமைப்பைக் கொண்ட நீர்மங்கள் ஆகும். அதாவது, மிகச் சிறிய துளிகள் மற்றொரு நீர்மத்தில் பரவியுள்ள அமைப்பாகும். இது பிரிகை ஊடகம் என்று அழைக்கப்படுகிறது.
ஒளிப்படத்தாளின் ஒளிப்புலன் பகுதிகளுக்கு ஆதாரமாக "பால்மம்" பயன்படுத்தப்படுகிறது. இவ்வாறன ஒளிப்படப் பால்மங்களில் வெள்ளி ஆலைடு கூழ்மத்துகள்கள்  செலாட்டின் தளங்களில் விரவியுள்ளது. துகள் இயற்பியலில் உயர் ஆற்றல் உடைய  அடிப்படைத் துகள்களைக் கண்டறிவதைத் தவிர ஒளிப்படப்பால்மம், அணுக்கரு பால்மத்தை ஒத்துள்ளது.
பால்மமாக்கிகள்
பால்மத்தின் இயக்க நிலைத்தன்மை யை அதிகரிக்கச் செய்வதற்கு பயன்படுத்தப்படும் பொருளே "பால்மமாக்கிகள்" என்று அழைக்கப்படுகிறது.நீரில் அதிகளவில் கரைந்து எண்ணெயில் குறைந்த அளவே கரைகின்ற பால்மமாக்கிகள் எண்ணெய் பிரிகையடைந்துள்ள நீர் பால்மத்தை தருகின்றன. அதேபோன்று, எண்ணெயில் அதிகளவு கரைகின்ற பால்மமாக்கிகள் நீர் பிரிகையடைந்துள்ள எண்ணெய் பால்மத்தைத் தருகின்றன.
உணவுத் துறையில் பயன்படும் பால்மமாக்கிகள்
சவர்க்காரம் மற்றொரு புறபரப்பு கவர்ச்சிப் பொருளாகும். இது எண்ணெய் மற்றும் தண்ணீர் இரண்டிலுமே இடைவினை புரிகிறது. எண்ணெய் மற்றும் நீர் துளிகளுக்கிடையே  தொங்கல்  நிலையை உருவாக்கி நிலைத்தன்மை பெறுகிறது. இதனைப் போன்றே  கிரீஸ், சுத்தம் செய்வதற்கு பயன்படும் சோப்பு பயன்படுத்தப்படுகிறது. பல்வேறு விதமான பால்மமாக்கிகளைப் பயன்படுத்தி மருந்துகளை தயார் செய்யவதற்கு களிம்பு, தொய்வு நீர்மம் போன்ற பால்மங்கள் பயன்படுகின்றன. பொதுவான உதாரணங்கள் பால்மமாக்கியாகப் பயன்படும் மெழுகு, பாலிசார்பேட் 20 ஆகியவை ஆகும்.
இரசாயணத் தொகுப்பு
பலபடிகளை பிரிகையடையச் செய்வதற்குப் பால்மங்கள் பயன்படுகின்றன. பால்மங்கள் பொருட்கள் திரிதல் அடைவதை தடுக்கிறது. பலபடியாக்கல் மூலம் தயாரிக்கப்படும்  பால்மங்கள் பசை, வண்ணப்பூச்சுகள் தயாரிப்பில்  முதன்மைப் பொருட்களாகப்   பயன்படுத்தப்படுகின்றன. இதே செயல்முறையைப் போன்றே செயற்கை இரப்பரும் உற்பத்தி செய்யப்படுகிறது.
பால்மமாக்கல் வழிமுறைகள்
வெவ்வேறான வேதியியல் மற்றும் இயற்பியல் செயல்முறைகள் பால்மமாக்கல் வழிமுறைகளில் ஈடுபடுகின்றன.
உணவுத்துறையில்
உணவுப்பொருட்கள் தயாரிப்பில் பொதுவாக "எண்ணெய் பிரிகையடைந்துள்ள நீர் பால்மம்" பயன்படுத்தப்படுகிறது.
சுகாதாரம்
மருந்தாக்கவியல், சிகை அலங்காரம், தன் சுத்தம், மற்றும் ஒப்பனை, இவைகளில் பால்மங்கல் அடிக்கடி பயன்படுத்தப்படுகின்றன. இவை பெரும்பாலும் எண்ணெய் மற்றும் நீர்மங்களாக பிரிகையைடந்துள்ள பால்மமாக உள்ளன. இவை மருந்தாக்கவியல் துறையில் பல செயல்களைப் பொறுத்தே உள்ளது. குழைவு, களிம்புகள், தேய்ப்பு தைலம் (ஆற்றுமருந்து), பசைகள், படங்கள், அல்லது திரவங்கள், பால்மங்கள் என அழைக்கப்படுகின்றன. பெரும்பாலும் எண்ணெய்-நீர் விகிதங்கள், பிற சேர்க்கை பொருட்கள் இவற்றைப் பொறுத்தே இப்பால்மங்கள் உருவாக்கப்படுகின்றன. இவற்றில் முதல் ஐந்தும் புறமருந்து பூச்சு களாகப் பயன்படுத்தப்படுகின்றன. தோலின் மேற்பகுதிகளில், விழித்திறப்பு சிகிச்சைகளில், மலக்குடல் நரம்பு மண்டல சிகிச்சைகள் மற்றும் புணர்புலை சிகிச்சைகளில் இப்பால்மங்கல் பயன்படுத்தப்படுகின்றன. அதிகளவு நீர்மமாக உள்ள பால்மங்கல் வாய்வழியாக வும்,  சில சந்தர்பங்களில் உட்செலுத்தப்படுகிறது. மீன் எண்ணெய், கார்டிசால் பரவலாகப் பயன்படுத்தப்படும் பாால்மமாகும்.
பிற ஆதாரங்கள்
பகுப்பு:வேதிக் கலவைகள் பகுப்பு:கூழ்ம வேதியியல் பகுப்பு:கூழ்மங்கள் பகுப்பு:திண்மப்பொருள் இயற்பியல்
காலின் மெக்கன்சியின் கிழக்கத்திய சுவடிகள் விபரப்பட்டியல் (ஆங்கில நூல்)
காலின் மெக்கன்சியின் கிழக்கத்திய சுவடிகளினதும் பிற ஆவணங்களினதும் விபரப்பட்டியல் (Mackenzie Collection: A Descriptive Catalogue of the Oriental Manuscripts and Other Articles ) என்பது 1828 ஆம் ஆண்டு வெளிவந்த ஒரு விபரப்பட்டியல் ஆகும். இது பல தென்னிந்திய மற்றும் பிற மொழிகளில் இருந்த சுவடிகள் பற்றிய விபரங்களைத் தருகிறது. இவற்றுள் தமிழ்ச் சுவடிகளே பெரும்பான்மை. தமிழ்ச் சுவடிகளே பெரும்பான்மையாகக் கிடைத்துள்ளன என்று ஆசிரியர் குறிப்பிட்டுள்ளார். மேலும் மொழிகள் பற்றிய சுருக்கமான விபரிப்பையும் இந்த நூல் தருகின்றது. இந்த ஆசிரியர்களின் விபரிப்பில் அன்றைய கால இனவாதக் கருத்துத் தொனிகள் காணப்படுகின்றன.
இந்த நூல் இரண்டு தொகுதிகளைக் கொண்டது. இதனை இணைய ஆவணகத்தில் படிக்கலாம், தரவிறக்கலாம்.
வெளி இணைப்புகள்
பகுப்பு:தமிழ் சுவடி நூற்பட்டியல்கள்
மாறுகால் மாறுகை
பழிவாங்கும் முறையாகவும் கூட இது காணப்படுகிறது.
இடது காலையும் வலது கையையும் அல்லது வலது காலையும் இடது கையையும்  கூரிய ஆயுதம் கொண்டு வெட்டி எடுத்தல் என்று இது பொருள்படும். தமிழர் பண்பாட்டியற் கூறுகளில் ஒன்றான அரிவாள் கலாசாரத்தோடு இது இணைத்துப்பார்க்கப்படக்கூடியது.
பகுப்பு:படை நடவடிக்கைகள்
கோட் திஜி
கோட் திஜி  (Kot Diji) (کوٹ ڈیجی) பாகிஸ்தான் நாட்டின் சிந்து மாகாணத்தின் கைர்பூர் மாவட்டத்தில் அமைந்த சிந்து வெளி நாகரீக தொல்லியல் களங்களில் ஒன்றாகும். கிமு 3,300 பழமையான கோட் திஜி தொல்லியல் களம் இரண்டு பகுதிகளைக் கொண்டது. ஒரு தொல்லியல் மேட்டில் 12 மீட்டர் உயரத்தில் அமைந்த தொல் அரண்மனையும் மற்றும் அதன் வெளிப்புறங்களையும் கொண்டது.
பாகிஸ்தான் நாட்டின் தொல்லியல் துறை, 1955 மற்றும் 1957-ஆண்டுகளில் கோட் திஜியில் அகழ்வாய்வு பணிகளை மேற்கொண்டது.
கோட் திஜி தொல்லியல் களம், சிந்து மாகாணத்தில் உள்ள கைர்பூர் நகரத்திலிருந்து தெற்கே 24 கிலோ மீட்டர் தொலைவில், சிந்து ஆற்றின் கிழக்கு கரையில், மொகெஞ்சதாரோ தொல்லியல் களத்தின் ரோக்கிரி மலையடியரத்தில் இத்தொல்லியல் களம் உள்ளது.
ரோக்கிரி மலையில் கோட் திஜி மலைக்கோட்டை 1790ல் தல்பூர் வம்ச ஆட்சியாளர் மீர் சுராப் நிறுவினார்.
துவக்க கால அரப்பா நகரங்கள் (கிமு 4000 – 3000)
பலுசிஸ்தான் மற்றும் சிந்து மாகாணங்களில் பல்வேறு பகுதிகளில் வேளாண்மை வளர்ச்சி பெருகிய காலத்தில், கோட்டையுடன் கூடிய நகரங்கள் தோன்றியது.
பாகிஸ்தானின் துவக்ககால கோட்டை நகரம், கிமு 4000 ல் பாகிஸ்தானின் வடமேற்கில் உள்ள  கைபர் பக்துன்வாவின், ரெமான் தெக்ரியில், சோப் ஆற்றுச் சமவெளியில் கட்டப்பட்டது. துவக்க அரப்பா காலத்திய மற்றொரு கோட்டை நகரமான பிற கோட்டை நகரங்களான அம்ரி (3600–3300 கிமு) மற்றும் கோட் திஜி மற்றும் காக்ரா ஆற்றின் கரையில் உள்ள இந்தியாவின் காளிபங்கான் ஆகும்.
கோட் திஜி பண்பாடு (3300–2600 கிமு)
கோட் திஜி தொல்லியல் களம் 2.6 ஹெக்டேர் பரப்பு கொண்டது. இத்தொல்லியல் நகரம் துவக்க கால அரப்பா நாகரீகத்தைச் சேர்ந்தது.
கோட் திஜியின் பண்பாட்டுக் காலத்தின் முதல் கட்டத்தில் (கிமு 2605), செப்பும், தாமிரமும் பயன்படுத்தப்படவில்லை.
கோட் திஜி தொல்லியல் களத்தின் வீடுகள் மற்றும் கோட்டைகள் வெறும் கல் மற்றும் களிமண்ணால் மட்டுமே கட்டப்பட்டிருந்தது. செங்கற்கள் பயன்படுத்தப்படவில்லை. கோட் திஜியின் கட்டிட அமைப்புகள், முண்டிகாக் தொல்லியல் களத்தின் கட்டிட அமைப்புகள் போன்றுள்ளது. கோட் திஜியின் மட்பாண்டங்கள், அரப்பா போன்ற வடிக்கப்பட்டுள்ளது. பின்னர் சொந்த பயன்பாட்டிற்கான அணிகலன்களை செய்வதற்கு செப்பு பயன்படுத்தியுள்ளனர். மட்பாண்டம் செய்வதற்கான சக்கரங்கள் ஏற்கனவே பயன்பாட்டில் இருந்தது.
துவக்க கால அரப்பாவின் தொல்லியல் களங்களில் ஒன்றான கோட் திஜி இரண்டு அடுக்களை கொண்டது. ஒரு அடுக்கு மலை மீதும், மற்றொரு அடுக்கு மலையடிவாரத்திலும் உள்ளது. மலைமீது, சுற்றுச் சுவருடன் கூடிய 500 அடி நீளம், 350 அடி அகலம் கொண்ட ஒரு கோட்டையும், மலயடிவாரத்தில் ஒரு நகரமும் அமைக்கப்பட்டிருந்தது. நகரத்தில், கருங்கல் அஸ்திவாரங்களுடன், களிமண் செங்கற் சுவர்களால் வீடுகள் கட்டப்பட்டிருந்தது. இப்பகுதியில் கண்டெடுக்கப்பட்ட மட்பாண்டங்களில் கிடைமட்டத்தில் கோடுகளுடன் கூடியதாக இருந்தது.
கோட் திஜி தொல்லியல் களத்தில் கண்டெடுக்கப்பட்ட பிற பொருள்கள் மண் பாணைகள், கிண்ணங்கள், தட்டுகள், தாழிகள், பொம்மை வண்டிகள், பந்துகள், வளையல்கள், மணிகள் மற்றும் விலங்குகள் மற்றும் தாய் தெய்வத்தின் சுடுமண் சிற்பங்கள் மற்றும் செப்பு விற்கள் ஆகும்.
பெரும் தீ
பண்டைய கோட்-திஜி தொல்லியல் நகரம் தீயில் முழுவதுமாக எரிந்ததற்கான தடயங்கள் கிடைத்துள்ளது. ஆனால் ஏன் இந்நகரம் எரிக்கப்பட்டது என்ற விவரம் தெரியவரவில்லை.
வெளி இணைப்புகள்
பகுப்பு:சிந்துவெளி நாகரிகம் பகுப்பு:சிந்து மாகாணம் பகுப்பு:தொல்லியற்களங்கள் பகுப்பு:பாகிசுத்தானில் உள்ள தொல்லியல் களங்கள் பகுப்பு:சிந்துவெளி நாகரிகத்தின் தொல்லியல் களங்கள்
நச்மா எப்துல்லா
'''முனைவர். நச்மா எப்துல்லா' (Najma Heptulla, மாற்று ஒலிப்பு: நஜ்மா ஹெப்துல்லா'', नजमा हेपतुल्ला, ) (பிறப்பு 13 ஏப்ரல் 1940) இந்திய அரசின் சிறுபான்மையினர் அமைச்சராக பொறுப்பாற்றும் அரசியல்வாதி ஆவார். முன்னதாக பாரதிய ஜனதா கட்சியின் துணைத் தலைவராக இருந்துள்ளார். 1986 முதல் 2014 வரையிலான காலகட்டத்தில் மாநிலங்களவையில் ஐந்து முறை உறுப்பினராக இருந்துள்ளார்; மாநிலங்களவை துணைத்தலைவராக பதினாறு ஆண்டுகள் இருந்துள்ளார். முன்னதாக இந்திய தேசிய காங்கிரசு உறுப்பினராக இருந்த நச்மா 2012இல் பா.ஜ.கவில் இணைந்தார். சூலை 2004 முதல் சூலை 2010 வரை இராச்சசுத்தான் மாநிலத்திலிருந்து மாநிலங்களவைக்குத் தேர்ந்தெடுக்கப்பட்டிருந்தார்.2012இல் பாஜக சார்பில்  மத்தியப் பிரதேசம் மாநிலத்திலிருந்து தேர்ந்தெடுக்கப்பட்டார். ஆகத்து 2007இல் நடந்த இந்தியக் குடியரசுத் துணைத் தலைவர் தேர்தலில் போட்டியிட்டு முகம்மது அமீத் அன்சாரியிடம் தோற்றார்.
நச்மா எப்துல்லா புகழ்பெற்ற இந்திய விடுதலைப் போராட்ட வீரரும் விடுதலை பெற்ற இந்தியாவின் முதல் கல்வி அமைச்சருமான அபுல் கலாம் ஆசாத்தின் குடும்பத்தைச் சேர்ந்தவர். பரவலாக அறியப்படும் இந்தி நடிகர் ஆமிர் கானுக்கும் உறவினர்.
அரசினர் பொறியியல் கல்லூரி, போடிநாயக்கனூர்
அரசு பொறியியல் கல்லூரி, போடிநாயக்கனூர் (Government College of Engineering, Bodinayakkanur) என்பது இந்தியாவின், தமிழ்நாட்டின், தேனி மாவட்டம், போடிநாயக்கனூரில், உள்ள அரசு பொறியியல் கல்லூரி ஆகும். 2012 இல் நிறுவப்பட்ட இக்கல்லூரியில் பல்வேறு பொறியியல் படிப்புகளை வழங்கிவருகிறது.
குறிப்புகள்
பகுப்பு:தேனி மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள் பகுப்பு:அண்ணா பல்கலைக்கழக இணைவுக்கல்லூரிகள்
குலசேகர ஆழ்வார்
குலசேகர ஆழ்வார் பன்னிரு ஆழ்வார்களில் ஒருவர். இவரைக் குலசேகரப் பெருமாள் என்றும் அழைக்கின்றனர்.
பிறப்பு
இவர் பிறந்த ஊர் கொல்லிநகரான கருவூர் திருவஞ்சிக்களம். ஸ்ரீராமபக்தர். பாரம்பரிய ஸ்ரீ வைஷ்ணவம், இவரது ஊரை "கொல்லிநகர்" அதாவது கருவூர் (கரூர்) என்கிறது. இவரது ஜென்ம நட்சத்திரம் புனர்பூசம். இவர் திருமாலின் மார்பில்இருக்கும் மணி (கௌஸ்துப) அம்சம் பொருந்தியவர். இவரும், மகளான சேரகுலவல்லி தாயாரும் அரங்கனையும், ராமனையுமே அடிபணிந்துவந்தனர். நாடு:கொங்கு நாடு, ஊர்; கரூர் வஞ்சி, மலை: கொல்லிமலை